钦定古今图书集成/明伦汇编/氏族典/第053卷 > 韦嗣立
## 钦定古今图书集成/明伦汇编/氏族典/第053卷 > 韦嗣立

按《唐书韦思谦传》：“思谦子嗣立，字延构，第进士，累调
双流令，拜凤阁舍人。长安中，拜凤阁侍郎同凤阁鸾
台平章事。时州县非其人，后以为忧，嗣立以本官检
校汴州刺史，徙魏洛二州。坐善二张，贬饶州长史。繇
相州刺史入为黄门侍郎，转太府卿，修文馆大学士。
中宗景龙中，拜兵部尚书同中书门下三品。嗣立与”
韦后属疏，帝特诏附属籍，顾待甚渥。营别第骊山鹦
鹉谷，帝临幸，命从官赋诗，封嗣立逍遥公，名所居曰
“清虚原、幽栖谷。”唐隆初，拜中书令。韦后败，出为许州
刺史，徙汝州。入为国子祭酒、太子宾客。坐宗楚客等
削遗制事，不执正，贬岳州别驾。再徙为陈州刺史，卒。